Document ID: 32001R2105

32001R2105
L 283/11
SLUŽBENI LIST EUROPSKE UNIJE
26.10.2001.
UREDBA KOMISIJE (EZ) br. 2105/2001
od 26. listopada 2001.
o izmjeni Uredbe (EZ) br. 1093/2001 u odnosu na uvoz konoplje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1673/2000 od 27. srpnja 2000. o zajedničkoj organizaciji tržišta lana i konoplje koji se uzgajaju za proizvodnju vlakana (1), a posebno njezine članke 9. i 14.,
budući da:
(1)
Uredba Komisije (EZ) br. 1093/2001 (2), kojom se izmjenjuje Uredba (EZ) br. 245/2001 (3) o utvrđivanju detaljnih pravila za primjenu Uredbe (EZ) br. 1673/2000, utvrđuje nova pravila u vezi s uvozom konoplje. Člankom 2. Uredbe (EZ) br. 1093/2001 određeno je da se ta pravila moraju primjenjivati od 1. studenoga 2001.
(2)
Izrada nacionalnih mjera koje odgovaraju novim pravilima za uvoz konoplje zahtijeva veće nacionalne zakonodavne, upravne i praktične promjene. Kao rezultat, neke države članice ne mogu jamčiti primjenu novih pravila od predviđenog datuma, 1. studenoga 2001. Državama članicama treba dati dovoljno dodatnog vremena kako bi se osiguralo stupanje pravila na snagu u istom trenutku i na jednak način te je stoga potrebno odrediti 1. svibnja 2002. kao novi datum za primjenu novih pravila. Zbog toga se kontrolne mjere koje su na snazi prije ranijega datuma moraju nastaviti primjenjivati do 30. travnja 2002.
(3)
Mjere predviđene ovom Uredbom u skladu su s mišljenjem Upravljačkog odbora za prirodna vlakna,
DONIJELA JE OVU UREDBU:
Članak 1.
U članku 2. Uredbe (EZ) br. 1093/2001, datum „1. studenoga 2001.” zamjenjuje se datumom „1. svibnja 2002.”, a datum „31. listopada 2001.” zamjenjuje se datumom „30. travnja 2002.”.
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. listopada 2001.

Labels: 3
17
1
6